OpenLLM-France/wikimedia huggingface dataset:
# Forns de calç i pedrera de la Birba

Els Forns de calç i pedrera de la Birba és una obra del Port de la Selva (Alt Empordà) inclosa a l'Inventari del Patrimoni Arquitectònic de Catalunya. Situat a llevant del nucli urbà de la població del Port de la Selva, en el paratge de la Birba, al nord del mas del mateix nom, al puig de la Pedrera.

## Descripció

Conjunt format per les restes de dos forns de calç i d'una pedrera de marbre abandonats, tot i que en origen el conjunt l'integraven un total de quatre forns. Els forns estan situats a escassa distància al nord de la pedrera. Són de planta circular, d'uns tres metres de diàmetre i amb una alçada aproximada entre 2 i 4 metres. Els accessos, situats a la banda de llevant de les estructures, són rectangulars i estan força malmesos. L'obertura del forn situat a tramuntana presenta dos grans contraforts perpendiculars al mur, emmarcant així l'accés. En aquest cas, a l'interior de l'estructura, s'observa la banqueta. Ambdues estructures són bastides en pedra pissarra de diverses mides i sense treballar, lligada amb fang. Les parets interiors conserven restes d'una capa vidrada, conseqüència de les altes temperatures que patia l'estructura. Pel que fa a la pedrera de marbre, cal dir que hi ha una única cavitat d'extracció amb una llargada aproximada d'uns 46 metres. S'observen grans piles de pedra i alguns blocs de marbre a mig treballar. A escassa distància a llevant de la pedrera hi ha les restes de l'edifici que acompanyava l'explotació. Es tracta d'un edifici de planta rectangular amb teulada d'un sol vessant, completament enrunada. La façana tenia dues portes i una finestra rectangulars. A l'interior, l'espai està dividit en dues estances. Adossat a la banda de tramuntana hi ha un petit cos en estat de ruïna. L'aparell és de grans rebles de pissarra i marbre lligats amb morter.

## Història

Explotació industrial que, segons el fons documental del COAC, pot tenir el seu origen en l'època medieval. D'una banda daten el bastiment dels forns de manera molt àmplia, adscrits cronològicament als segles XV-XVIII, encara que potser s'hauria de enquadrar-los més cap als segles XVII-XVIII. D'altra banda situen el la construcció de l'edifici als segles xvii i XVIII, anteriors a la gran expansió de la vinya que patí la zona en aquest període. Car a dir que segon la informació oral del masover del Mas de la Birba, l'edifici té al seu origen a mitjans del segle xx. Malauradament no s'han trobat documents que puguin testimoniar l'any de construcció.

## Referències

* 1 2 3 «Forns de calç i pedrera de la Birba». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 octubre 2017].
# Pont de Miluze

El pont de Miluze està situat a la ciutat de Pamplona, comunitat foral de Navarra, Espanya. Aquest pont travessa el riu Arga i es troba al barri de San Jorge. Es tracta del pont més occidental i allunyat del nucli urbà de la ciutat.
Pont medieval en maçoneria i cadirat de possible origen romà. Ja figura en la documentació de començaments del segle xiii. En consta una reconstrucció que en va temperar el pendent en el segle xix. Potser es va destruir deliberadament en temps de la Guerra del Francès al començament del segle xix. El 1875 hi havia una fàbrica de conserves al costat del pont, prop de la via fèrria.
Les parts més antigues són els tres arcs de mig punt, intradós i barana, que es van aixecar en pedra. En els pilars centrals es van col·locar dos tallamars a banda i banda sense arribar a la calçada. D'ús per als vianants, es va declarar Monument Historicoartístic el 1939.
No obstant això, l'aspecte més interessant d'aquest pont té a veure amb el seu nom. La seva etimologia ha despertat diverses teories. La més tradicional relaciona el nom de Miluze amb un fet tràgic allí esdevingut: a l'abril de 1351 van ser penjats uns cavallers per fer front al rei Carles II, davant del qual en el mateix pont es van negar a pagar impostos, segons una versió, o es van queixar del tracte rebut pels delegats del monarca, segons una altra versió. El rei, contrariat, va ordenar el seu ajusticiament en aquell lloc. Van ser penjats del pont i les seves llengües llargues de penjats (mihi luze en èuscar) van donar el nom al viaducte. No obstant això, el topònim es documenta amb anterioritat i el més factible és que provingui de fonoll (en basc, milu). Una altra hipòtesi amb menys pes el relaciona amb amil luze ('precipici llarg'). També en aquest pont sant Miquel d'Aralar, -l'Àngel d'Aralar- s'acomiada dels pamplonesos.

## Referències

* ↑ ALEGRÍA SUESCUN, David. «11». A: Río Arga: guía del patrimonio histórico de los ríos de la Comarca de Pamplona. Pamplona: Mancomunitat de la Comarca de Pamplona (Iruñerriko Mankomunitatea), 2010, p. 135-136. ISBN 978-84-87880-06-3.

## Enllaços externs

* Puente de Miluze. Riu Arga: Tram de Sant Jorge. Arxivat 2012-08-11 a Wayback Machine.
# Ceivar

Ceivar és una organització socialista i independentista de Galícia. Els seus dos objectius principals són la fi de la repressió de l'Estat espanyol i l'amnistia dels presos independentistes gallecs.

## Referències

* ↑ Àlvares, Maria. «L'Audiència Nacional espanyola demana 102 anys de presó per a dotze independentistes gallegues». Directa, 27-11-2019. [Consulta: 4 octubre 2023].
* ↑ Àlvares, Maria. «Els col·lectius antirepressius gallecs celebren la fi de la dispersió dels presos polítics independentistes». Directa, 10-06-2019. [Consulta: 4 octubre 2023].
* ↑ Àlvares, Maria. «"Al judici vam exposar la persecució a l'independentisme gallec"». Directa, 09-11-2020. [Consulta: 4 octubre 2023].
* ↑ «Absueltos los 12 encausados de Causa Galiza y Ceivar juzgados por la Audiencia Nacional» (en castellà). La Voz de Galicia, 22-12-2020. [Consulta: 4 octubre 2023].
# Hérémence

Hérémence és un municipi del cantó suís del Valais, situat al districte d'Hérens.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Bni Frassen

Bni Frassen (àrab بني فراسن) és una comuna rural de la província de Taza de la regió de Fes-Meknès. Segons el cens de 2014 tenia una població total de 23.429 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Frauke Petry

Frauke Petry (nascuda Frauke Marquardt; Dresden, 1 de juny de 1975) és una química, empresària i política alemanya. Des de juliol de 2015 és una de les figures destacades del partit euroescèptic Alternativa per a Alemanya. A més és membre del Parlament Regional de Saxònia des de 2014.

## Biografia

Frauke Petry va nàixer a Dresden (Alemanya Oriental) en 1975, de pare químic i mare enginyera, i va passar tota la seua infància a Brandenburg fins que a la fi de 1989 la família va poder traslladar-se a Bergkamen (Renània del Nord-Westfàlia). Després de completar els estudis secundaris, Frauke va obtenir la llicenciatura en Química per la Universitat de Reading en 1998 i la diplomatura a la Universitat de Gotinga en 2000. Després de treballar durant un temps en Schering AG i en Bayer, va tornar als estudis per a obtenir el Doctorat en l'Institut de Farmacologia i Toxicologia de la Universitat de Gotinga en 2004 amb magna cum laude.
En 2007, Petry va fundar l'empresa PURinvent, amb seu a Leipzig i especialitzada en la fabricació de poliuretà. A causa del seu enfocament ecològic va rebre en 2009 el premi nacional Darboven Ideen, destinat a dones emprenedores. La seua labor també va ser reconeguda en 2012 amb l'Orde del Mèrit de la República Federal d'Alemanya.
En 2013 es va convertir en una de les tres persones fundadores del partit euroescèptic i conservador Alternativa per a Alemanya (AfD), juntament amb Bernd Lucke i Konrad Adam. En 2014 va ser la principal candidata de l'AfD per a les eleccions estatals de Saxònia i va ser triada diputada al Parlament Regional, després que la seua formació obtingués el 9,7% dels vots.
Des de juliol de 2015 és líder i presidenta d'Alternativa per a Alemanya juntament amb Jörg Meuthen. Petry forma part de l'ala més dretana del partit.
En el pla personal, Petry viu a Tautenhain (Saxònia), està casada amb un pastor evangèlic i té quatre fills.

## Referències

* 1 2 Petry, Frauke. Charakterisierung eines neuen ATP-binding-cassette Transporters aus der ABCA-Subfamilie (en alemany). Universitat de Göttingen, 2004, p. 129 [Consulta: 27 setembre 2013].
* ↑ Error en el títol o la url.«».
* ↑ Borràs, Jordi. «Alternativa per a Alemanya no conquereix el cor de Berlín». El Temps, 04-06-2018. [Consulta: 6 febrer 2020].
* ↑ «Germany's euroskeptic AfD elects conservative leader Petry». Deutsche Welle, 04-07-2015.
* ↑ Hähnig, Anne «AfD-Chefin Frauke Petry: Herr Petry predigt Liebe» (en de). [Consulta: 15 març 2016].
# Plaistow

Plaistow és una població dels Estats Units a l'estat de Nou Hampshire. Segons el cens del 2007 tenia 7.657 habitants.

## Demografia

Segons el cens del 2000, Plaistow tenia 7.747 habitants, 2.871 habitatges, i 2.150 famílies. La densitat de població era de 281,4 habitants per km².
Dels 2.871 habitatges en un 35,6% hi vivien nens de menys de 18 anys, en un 60,1% hi vivien parelles casades, en un 10,7% dones solteres, i en un 25,1% no eren unitats familiars. En el 19,1% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,1.
Per edats la població es repartia de la següent manera: un 25,8% tenia menys de 18 anys, un 7% entre 18 i 24, un 32% entre 25 i 44, un 25% de 45 a 60 i un 10,1% 65 anys o més.
L'edat mediana era de 37 anys. Per cada 100 dones de 18 o més anys hi havia 94,9 homes.
La renda mediana per habitatge era de 61.707$ i la renda mediana per família de 66.852$. Els homes tenien una renda mediana de 45.756$ mentre que les dones 31.657$. La renda per capita de la població era de 25.255$. Entorn del 2,1% de les famílies i el 3,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plaistow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Plaistow». American Fact Finder. Oficina del Cens dels Estats Units, 12-01-2010.
# Catalunya Teatral

Catalunya Teatral - Periòdic quinzenal d'obres escèniques, va ser una publicació quinzenal d'obres de teatre originària de l'any 1932 al 1937. Van editar almenys 112 obres fins al 1937. Després de la guerra, en una segona etapa de l'any 1946 fins al 2001, es van publicar obres irregularment, i amb certs canvis.
Publicava estrenes i reeditava obres selectes del repertori de teatre català. També aspirava a difondre el teatre pairal en un sentit ampli, sense limitacions ideològiques ni de forma. Per això incloïa obres de totes les tendències, de tota mena d'autors com Frederic Soler, Adrià Gual, Josep Maria de Sagarra, Ferran Soldevila, Josep Maria Folch i Torres, Joan Puig i Ferreter, Santiago Rusiñol, Lluís Elias. També alguns autors de teatre amateur o debutants, i alguns autors estrangers com: Bernard Shaw, Màxim Gorki o Federico G. Lorca.
La publicació estava creada i dirigida per la família Millà a Barcelona.

## Fonts

* https://www.institutdelteatre.cat/publicacions/ca/enciclopedia-arts-esceniques/id2681/catalunya-teatral.htm?fcat_5=85
# Héðinsfjarðargöng

Héðinsfjarðargöng (en català, túnels de Héðinsfjörður) són dos túnels viaris a la carretera 76 al nord d'Islàndia, que connecten les localitats d'Ólafsfjörður i Siglufjörður del municipi de Fjallabyggð. Es van obrir el 2 d'octubre de 2010. El cost total va ser d'uns 12.000 milions de corones islandeses (uns 106 milions de dòlars).

## Impacte social

El 2008, es va iniciar un projecte de recerca de set anys per avaluar l'impacte social, econòmic i cultural dels túnels. El projecte va ser dirigit pel professor Thoroddur Bjarnason i implementat per un equip de recerca de la Universitat d'Akureyri.
Els resultats de l'estudi mostren que el trànsit del túnel està per sobre de les expectatives. Els desplaçaments són considerables entre Ólafsfjörður i Siglufjörður, i la gran majoria dels residents viatgen entre les dues localitats per comprar-hi, utilitzar serveis i participar en esdeveniments socials. L'economia regional s'ha enfortit i la satisfacció amb els preus i la diversitat de béns i serveis ha augmentat. Siglufjörður s'ha convertit en part de la regió turística d'Eyjafjörður i una destinació per a turistes entre Akureyri i la regió de la capital de Reykjavík.
No hi ha hagut un augment del nombre de pernoctacions, i el cercle turístic previst per la península de Tröllaskagi no s'ha materialitzat. S'ha observat un augment de població a Siglufjörður, mentre que la disminució de la població sembla haver-se aturat a Ólafsfjörður.

## Referències

* ↑ «Niðurstöður á rannsóknum um Héðinsfjarðargöngin» (en islandès). Byggdathroun.is. [Consulta: 27 febrer 2023].
* ↑ «Helstu niðurstöður». Byggdathroun.is. Arxivat de l'original el 4 octubre 2015. [Consulta: 27 febrer 2023].
* ↑ Bjarnason, Thoroddur «The effects of road infrastructure improvement on work travel in Northern Iceland» (en anglès). Journal of Transport Geography, 41, 01-12-2014, p. 229-238 [Consulta: 27 febrer 2023].
* ↑ Heiðarsson, Jón Þorvaldur. «Efnahagur einstaklinga í Fjallabyggð 2005 til 2012» (en islandès). Háskólanum á Akureyri. [Consulta: 27 febrer 2023].
* ↑ Þóroddur Bjarnason i Kjartan Ólafsson. «Skammtímaáhrif Héðinsfjarðarganga á mannfjöldaþróun í Fjallabyggð» (en islandès). Íslenska þjóðfélagið. Arxivat de l'original el 5 d’octubre 2015. [Consulta: 27 febrer 2023].
# Cala Vinyes

Cala Vinyes es troba a set quilòmetres de Calvià, situada entre Cap des Falcó i Magaluf. És una platja de 35 m de llargada per 90 m d'amplada.Està inclosa dins un nucli urbà amb hotels i apartaments construïts molt a prop de la platja.
S'hi pot trobar nuclis residencial, allotjaments de vacances i altres serveis destinats al lleure.
Un entrant de mar rectangular finalitza en dues platges que formen aquest areny de gra fi i color daurat.
Les embarcacions amb una eslora inferiors als 12 metres hi poden trobar unes condicions òptimes per a l'ancoratge. La platja és oberta a vents de component est i sud-est.
El millor lloc per calar se situa a l'entrada de la bocana, on es trobarà un fons d'arena a una profunditat que oscil·la entre els tres i els sis metres. A 2,3 milles marines s'hi troba Club Nàutic Portals Vells.
A prop hi ha una antiga pedrera de mares d'on s'extreia pedra per fer la Seu de Palma.

## Enllaços externs

* Cala Vinyes a Google Maps
# Enllaç delta

Els enllaços delta o enllaços δ (delta bond o δ bond en anglès) en química són enllaços covalents. Aquests enllaços es formen a partir de la superposició d'orbitals atòmics d, els quals acaben donant orbitals moleculars amb dos plans nodals al llarg de l'eix internuclear.
Els orbitals d tenen una forma més diversa: quatre d'ells tenen forma de 4 lòbuls de signes alternats (dos plans nodals, en diferents orientacions de l'espai), i l'últim és un doble lòbul rodejat per un anell (un doble con nodal). Seguint la mateixa tendència, presenten n-3 nodes radials.

## Referències

* ↑ «Orbitals Atòmics». Arxivat de l'original el 2019-06-28. [Consulta: 29 novembre 2014].

## Vegeu també

* Enllaç phi
* Enllaç pi
# Valdefuentes

«Valdefuentes» té aquests significats:
* Valdefuentes (Càceres), municipi de la província de Càceres, a la comunitat autònoma d'Extremadura
* Valdefuentes (Madrid), barri de Madrid integrat en el districte d'Hortaleza
* Valdefuentes del Páramo, municipi de la província de Lleó
* Valdefuentes de Sangusín, municipi de la província de Salamanca a la comunitat autònoma de Castella i Lleó
# Barin

Barin fou una de les cinc principals tribus dels tàtars del Kanat de Crimea. El fundador hauria estat Mir Barin que va donar suport a Hacı I Giray l'efectiu fundador del kanat. El nom podria derivar de Baraghon que vol dir "ala dreta".
A diferència de les altres famílies, els barins no estaven dividits en branques i la successió del seu cap era purament hereditària de pare a fill i no al germà com era tradicional a la resta i entre els pobles nòmades. El cap era anomenat Barin beg i el seu fill i hereu Barin Mirza. La seva zona d'assentament principal era Kara-su.

## Referències

* Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Francesc Colomer Estruch

Francesc Colomer Estruch (Vic, Osona, 8 de juny de 1997) és un actor català resident a Sant Vicenç de Torelló, on cursa estudis a l'escola La Salle.
Va debutar al cinema amb Pa negre en el personatge de l'Andreu, interpretació que li va merèixer el Premi Goya a l'actor revelació a l'edició de 2011.

## Filmografia

| Any | Pel·lícula | Paper | Notes |
| 2010 | Pa negre | Andreu | Goya al millor actor revelació Nominat − Gaudí al millor actor |
| 2013 | Vivir es fácil con los ojos cerrados | Juanjo | |
| 2013 | Barcelona, nit d'estiu | | |
| 2014 | 39+1 | Ovidi | |
| 2017 | 10 trets | Aleix Segarra | |
| 2020 | La Vampira de Barcelona | Periodista 1 | |
| 2020 | Los visitados | Guille | |
| 2022 | Beach House | | |

## Referències

* ↑ Vilaweb, «Francesc Colomer, millor actor revelació per Pa Negre»
* 1 2 3 «Francesc Colomer». [Consulta: 13 febrer 2022].

## Enllaços externs

* Imatge de l'actor recollint el Premi Goya a El 9 Nou
# Portada/article juliol 17
## Reacció en cadena de la polimerasa

La reacció en cadena de la polimerasa (coneguda com a PCR, l'acrònim anglès de polymerase chain reaction) és una tècnica de biologia molecular l'objectiu de la qual és obtenir un gran nombre de còpies d'un fragment d'ADN específic a partir d'una quantitat mínima. Avui en dia, la tecnologia és capaç de fer-ho a partir d'una sola còpia. El procés fou descobert el 1983 per Kary Banks Mullis, guardonat amb el Premi Nobel de Química.
Aquesta tècnica serveix per amplificar un fragment d'ADN. La seva utilitat rau en el fet que després de l'amplificació resulta molt més fàcil d'identificar amb una gran precisió els virus o organismes que causen les malalties. També serveix per identificar cadàvers i per a la investigació científica sobre l'ADN amplificat. Aquests usos derivats de l'amplificació l'han convertit en una tècnica molt estesa, amb el consegüent abaratiment de l'equip necessari per dur-la a terme.
# Censada (el Meüll)

Censada és un indret i partida en terres de l'antic poble del Meüll avui dia adscrit al municipi de Castell de Mur i antigament part de l'antic terme de Mur, al Pallars Jussà,.
Es tracta d'una extensa partida que ocupa bona part del sector meridional del terme municipal, entre el Meüll i el sud-oest de Santa Llúcia de Mur. Una part de la Censada és al sud del Meüll, al límit del terme amb Sant Esteve de la Sarga. És a l'esquerra del barranc de Carboners, a l'extrem de llevant de la Serra del Coscó. Queda al nord-oest de les Artigues. Una altra part és al nord de Vilamolera i Sant Salvador de la Serra, en el sector sud-oriental de l'antic terme de Mur i a prop del lloc on hi hagué el límit amb Guàrdia de Tremp. Al seu sud-est s'estén la Serra de Carboner.

## Enllaços externs

* Institut Cartogràfic de Catalunya
# Enllaç carboni-nitrogen

Un enllaç carboni-nitrogen és un enllaç covalent entre el carboni i el nitrogen i és un dels enllaços més abundants en la química orgànica i la bioquímica.
El nitrogen té cinc electrons de valència, i en les amines simples és trivalent, formant els dos electrons sobrers un parell solitari. Amb aquest parell, el nitrogen pot formar un enllaç addicional amb hidrogen, resultant així tetravalent, amb una càrrega positiva en les sals d'amoni. Molts compostos de nitrogen poden ser potencialment bases químiques però el seu grau depèn de la configuració : l'àtom de nitrogen en les amides no és bàsic.
Com en els enllaços carboni-carboni aquests enllaços poden formar dobles enllaços estables, com en les imines i enllaços triples com en els nitrils. La longitud de l'enllaç és de 147,9 pm en les amines simples, 147,5 pm en els compostos C-N= com el nitrometà, 135,2 pm en els enllaços dobles parcials de la piridina i 115,8 pm en els enllaços triples de compostos com els nitrils. La força d'enllaç d'un enllaç CN és més gran (184 kcal/mol) que la d'un enllaç CC (145 kcal/mol).
Els enllaços CN estan fortament polaritzats cap al nitrogen, ja que aquest és més electronegatiu (3,04) que el carboni (2,55), per la qual cosa el moment dipolar pot ser elevat: 4,27 D en la cianamida, 1,5 D en el diazometà, 2,17 D en la metilazida i 2,19 D en la piridina. Per això molts dels compostos que contenen enllaços CN són solubles en aigua.

## Grups funcionals amb nitrogen

| Nom | Ordre d'enllaç | Fórmula | Exemple | Longitud mitjana d'enllaç C-N (Å) |
| Amines | 1 | R₂C-NH₂ | Metilamina | 1,469 (amina neutra) 1.499 (sal d'amoni) |
| Aziridines | 1 | CH₂NHCH₂ | Mitomicina | 1,472 |
| Azides | 1 | R₂C-N₃ | Fenilazida | |
| Anilines | 1 | Ph-NH₂ | Anisidina | 1,355 (sp² N) 1,395 (sp$^3$ N) 1,465 (sal d'amoni) |
| Pirrols | 1 | | Porfirina | 1,372 |
| Amides | 1,2 | R-CO-NR₂ | Acetamida | 1,325 (primari) 1,334 (secundari) 1,346 (terciari) |
| Piridines | 1,5 | pyr | Nicotinamida | 1,337 |
| Imines | 2 | R₂C=NR | DBN | 1,279 (enllaç C=N) 1,465 (enllaç C–N) |
| Nitrils | 3 | R-CN | Benzonitril | 1,136 |
| Isonitrils | 3 | R-NC | TOSMIC | |

## Referències

* ↑ Organic Chemistry John McMurry 2nd Ed.
* 1 2 CRC Handbook of Chemistry and Physics 65Th Ed.
* ↑ F. H. Allen, O. Kennard, D. G. Watson, L. Brammer, A. G. Orpen. Tables of bond Lengths determined by X-Ray and Neutron Diffraction. Part 1. Bond Lengths in Organic Compounds. J. Chem. Soc. Perkin Trans. II 1987, S1-S19.
Compostos de carboni amb altres elements de la taula periòdica :
CH
He
CLi
CBe
CB
CC
CN
CO
CF
Ne
CNa
CMg
CAl
CSi
CP
CS
CCl
CAr
CK
CCa
CSc
CTi
CV
CCr
CMn
CFe
CCo
CNi
CCu
CZn
CGa
CGe
CAs
CSe
CBr
CKr
CRb
CSr
CY
CZr
CNb
CMo
CTc
CRu
CRh
CPd
CAg
CCd
CIn
CSn
CSb
CTe
CI
CXe
CCs
CBa
CLa
CHf
CTa
CW
CRe
COs
CIr
CPt
CAu
CHg
CTl
CPb
CBi
CPo
CAt
Rn
Fr
CRa
CAc
Rf
Db
Sg
Bh
Hs
Mt
Ds
Rg
Cn
Nh
Fl
Mc
Lv
Ts
Og
CCe
CPr
CNd
CPm
CSm
CEu
CGd
CTb
CDy
CHo
CEr
CTm
CYb
CLu
CTh
CPa
CU
CNp
CPu
CAm
CCm
CBk
CCf
CEs
Fm
Md
No
Lr :
Química de nucli orgànic
Molts usos en química
Investigació acadèmica, però sense ús generalitzat
Enllaç desconegut :